To biler stødte onsdag eftermiddag ved 16.30-tiden sammen på motorvej E45 i sydgående retning ved Hjallerup. - Der har tilsyneladende været nogle kraftige haglbyger, som formentlig har været medvirkende til uheldet, fortæller vagtchef ved Nordjyllands Politi Kenneth Ginnerup. Den første melding efter uheldet lød på teknisk fastklemte, og redningsmandskabet måtte da også klippe taget af den ene bil. - Den anden bilist slap uskadt, men de er begge kørt til tjek på sygehuset, siger vagtchefen.

Opsummering:
Taget måtte klippes af bil efter sammenstød ved Hjallerup.